দক্ষিণ আফ্রিকায় সন্ত্রাসীদের গুলিতে বাংলাদেশি নিহত
দক্ষিণ আফ্রিকায় সন্ত্রাসীদের গুলিতে সিরাজ বেপারী (৪৫) নামে এক বাংলাদেশী নিহত হয়েছে। ঘটনাটি ঘটেছে গত শুক্রবার রাতে দক্ষিণ আফ্রিকার ফালবাং আলমাসদিরিবসি নামক এলাকায়। নিহত ব্যক্তি মাদারীপুরের ডাসার উপজেলার পশ্চিম কমলাপুর গ্রামের ছাদের বেপারীর ছেলে। এদিকে নিহতের খবরে শনিবার সকালে স্বজনদের কাছে নিহতের বিষয়টি নিশ্চিত করেছেন দক্ষিণ আফ্রিকায় অবস্থানরত বারহান মাতুবর নামে এক বাংলাদশী।
বারহান মাতুব্বরের বরাত দিয়ে পরিবারের সদস্যরা জানান, শুক্রবার রাতে দক্ষিণ আফ্রিকার ফালবাং আলমাসদিরিবসি নামক স্থানে এক চিকিৎসকর কাছে যান সিরাজ বেপারী। ডাক্তার দেখানোর পরে নিজ বাসায় ফেরার পথে দক্ষিণ আফ্রিকান সন্ত্রাসীরা তার কাছে চাঁদা দাবী করেন। চাঁদা দিতে অস্বীকার করলে ওই সময় দুর্বৃত্তরা তাকে লক্ষ্য করে চারটি গুলি করে। এতে ঘটনাস্থানে মারা যায় সিরাজ বেপারী। পরে বারহান মাতুবর নামে এক বাংলাদশী গিয়ে তার লাশ উদ্ধার করেন। বর্তমানে তার মরদেহ দক্ষিণ আফ্রিকার পূর্ব তলাংগা নামক হাসপাতালর হিমাগাড়ে রাখা আছে।
নিহতের প্রতিবেশী ডাসার উপজেলা ছাত্রলীগের সহ-সভাপতি সত্তার মাতুব্বর ও প্রাথমিক বিদ্যালয়ের শিক্ষক স্বপন কাজী জানিয়েছেন, গত শনিবার সকালে সিরাজ বেপারীর মৃত্যুর খবর আসলে আমাদের বাড়ির আশেপাশের লোকজনের মধ্যেই শোকের ছায়া নেমে এসেছে। এখন নিহতের লাশটি সরকারের সহযোগিতায় দ্রুত যাতে আমরা পেতে পারি সেই ব্যবস্থার দাবী করছি।’
ডাসার থানার ওসি কামাল হোসেন বলেন, ‘পশ্চিম কমলাপুরের এক ব্যক্তি দক্ষিণ আফ্রিকায় সন্ত্রাসীদের গুলিতে নিহতের খবর এলাকাবাসীর মাধ্যমে পেয়েছি। তবে এখনো এই বিষয়ে কোন সহযোগিতার জন্য নিহতের পরিবারের কেউ আসেনি।’
এই ব্যাপারে ডাসার উপজলা নির্বাহী কর্মকর্তা কানিজ আফরাজ জানান, নিহতের মরদেহ দেশে আনতে যদি কোন ধরনের সহযাগিতা দরকার হয়, তাহলে সব ধরনের সহযাগিতা প্রশাসনের পক্ষ থেকে করা হবে।’

দক্ষিণ আফ্রিকায় সন্ত্রাসীদের গুলিতে সিরাজ বেপারী (৪৫) নামে এক বাংলাদেশী নিহত হয়েছে। ঘটনাটি ঘটেছে গত শুক্রবার রাতে দক্ষিণ আফ্রিকার ফালবাং আলমাসদিরিবসি নামক এলাকায়। নিহত ব্যক্তি মাদারীপুরের ডাসার উপজেলার পশ্চিম কমলাপুর গ্রামের ছাদের বেপারীর ছেলে। এদিকে নিহতের খবরে শনিবার সকালে স্বজনদের কাছে নিহতের বিষয়টি নিশ্চিত করেছেন দক্ষিণ আফ্রিকায় অবস্থানরত বারহান মাতুবর নামে এক বাংলাদশী।